Návrh

K o m u n i k é

Návrh zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja  bol vypracovaný v súlade s Plánom legislatívnych úloh vlády Slovenskej republiky na rok 2004. Hlavným dôvodom, ktorý viedol k vypracovaniu návrhu zákona, je potreba zosúladenia platného právneho stavu so smernicou Rady č. 2003/96/ES o reštrukturalizácii rámcových predpisov spoločenstva k zdaneniu energetických produktov a elektrickej energie, ktorá nadobudla účinnosť 1. januára 2004 a nahradila smernicu Rady č. 92/81/EHS o zosúladení štruktúr spotrebných daní pre minerálne oleje v znení smernice Rady č. 92/108/EHS a 94/74/ES a smernicu Rady č.92/82/EHS o približovaní sadzieb spotrebnej dane na minerálne oleje v znení smernice Rady č. 94/74/ES.  
Zámerom návrhu zákona je premietnutie článkov smernice Rady č. 2003/96/ES, ktorá upravuje zdaňovanie energetických produktov a elektrickej energie a rozširuje okruh predmetu spotrebnej dane. Novelou zákona sa nenavrhuje úprava sadzieb spotrebnej dane z minerálnych olejov s výnimkou sadzby spotrebnej dane na zemný plyn použitý ako pohonná látka, pričom použitie zemného plynu ako pohonnej látky sa navrhuje oslobodiť.